

ที่ มท ๐๘๑0.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ธันวาคม 2564

เรื่อง แผนปฏิบัติราชการรายปี (พ.ศ. ๒๕๖๕) ของกระทรวงมหาดไทย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ด่วนที่สุด ที่ มท ๐๒๑๑.๖/ว 4396
 ลงวันที่ 30 กรกฎาคม ๒๕๖4 จำนวน 1 ชุด

 2. แบบรายงาน ๑ และ 2 จำนวน 1 ชุด

 3. บัญชีรายชื่อเทศบาลตำบล (กรณีที่ไม่มีกำนัน/ผู้ใหญ่บ้าน) จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่าได้ประกาศใช้แผนปฏิบัติราชการรายปี (พ.ศ. 2565) ของกระทรวงมหาดไทย เพื่อใช้เป็นทิศทางการดำเนินงานในปีงบประมาณ พ.ศ. ๒๕๖5 ที่ชัดเจนสอดคล้องเชื่อมโยงกับยุทธศาสตร์/แผน/นโยบายระดับชาติ แผนปฏิบัติราชการกระทรวงมหาดไทย (พ.ศ. 2563 – 2565) เป้าหมายการพัฒนาที่ยั่งยืน (SDGs) และบริบทที่เกี่ยวข้อง รวมทั้งใช้เป็นแนวทาง
ในการขับเคลื่อนและติดตามประเมินผลการดำเนินงาน/การใช้จ่ายงบประมาณในปีงบประมาณ พ.ศ. ๒๕๖5 ได้อย่างมีประสิทธิภาพและบรรลุผลสัมฤทธิ์ ซึ่งตัวชี้วัดเชิงยุทธศาสตร์ที่เกี่ยวข้องกับกรมส่งเสริมปกครองท้องถิ่น คือ ร้อยละของเทศบาลและองค์การบริหารส่วนตำบลที่นำแผนชุมชนสู่การพัฒนาท้องถิ่นได้ตามเกณฑ์ที่กำหนด

กรมส่งเสริมการปกครองท้องถิ่นพิจารณาแล้ว เพื่อขับเคลื่อนแผนปฏิบัติราชการดังกล่าว ให้เกิดผลสัมฤทธิ์และบรรลุเป้าหมายที่วางไว้ จึงขอความร่วมมือจังหวัดแจ้งเทศบาลและองค์การบริหาร
ส่วนตำบลในพื้นที่ตรวจสอบแผนพัฒนาท้องถิ่นของตนเองว่า มีการนำโครงการพัฒนาหรือกิจกรรมสาธารณะ
จากแผนชุมชน/แผนพัฒนาหมู่บ้านมาบรรจุในแผนพัฒนาท้องถิ่น และนำไปจัดทำเทศบัญญัติ/ข้อบัญญัติงบประมาณรายจ่ายประจำปี/เพิ่มเติม/จ่ายขาดเงินสะสม เพื่อนำแผนไปสู่การปฏิบัติในปีงบประมาณ พ.ศ. ๒๕๖5 หรือไม่อย่างไรตามแบบรายงาน 1 ทั้งนี้ให้จังหวัดสรุปข้อมูลดังกล่าวในภาพรวมของจังหวัดตามแบบรายงาน 2 รายงานกรมส่งเสริมการปกครองท้องถิ่นภายในวันจันทร์ที่ 27 ธันวาคม 2564 พร้อมรายงานผ่านช่องทางจดหมายอิเล็กทรอนิกส์ dla.plan.21@gmail.com อีกทางหนึ่งด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานแผนพัฒนาท้องถิ่น

โทรศัพท์ 0-2241-9000 ต่อ 2103 โทรสาร 0-2243-2230
ไปรษณีย์อิเล็กทรอนิกส์ saraban@dla.go.th

ผู้ประสานงาน นายจิระเมธ บัวงาม โทร. 06-5621-8822